**Lu divorziu**

Iu malidicu quannu mi spusai

botta di sangu a cchu ni parra beni

inveci di li rosi ci truvai

turmenti amari e peni in quandità,

lu maritu ca capiai mamma mia quant’è lagnusu

tortu l’ariu e tignusu giustu a mia mi capitò.

Iu inveci malidicu dda jurnata

quannu dissi di si ‘nfacci all’atari

truvai ppì spusa ‘n’anima dannata

ca rittu ‘nta l’infernu mi purtò,

ppì cunsari s’accatta crema cipria e russettu

ma parrannu ccu rispettu

curpa di barba ca cià.

Vattinni mala nova ca ti pigghia

ca puzzi comu un tintu fumiraru

passai di la paredda a la rarigghia

e tu palluni ca si sgunfiò

tuttu fumu e nenti arrustu

ccu sa facci di sfinciuni

chi ci vitti a stu carduni

giusto a mia mi capitò.

Ma nni chi li sti fimmini, caiorda

ca nun ti lavi mancu un fazzulettu

si brutta laria immuruta e lorda

feti chiossai di lu baccalà

chip chip senza pila, senza pila ppì lavari

nun ti vogghiu suppurtari

mancu ppì un minutu cchiù.

Ora ca lu divorziu è appruvatu

e megghiu ca stu ruppu lu sciugghiemu

a stu futuru iutu, ni spartemmu

e ognunu pigghia la so libertà

cchi maritu capitai na larunghia divintau

‘mmiriusu e lampanaru comu a iddu nun ci ‘nnè

Ci fa la vita a Nicu chiacchiaruna

cchiù nun m’alluntano ndo brischettu,

ti mussiamu quando ‘ndo brischettu,

quantu mi sciogghiu di lu lazzu to.

Viva viva lu divorzio ca mi sciogghi di lu ruppu

e sta scimia a papuppu finalmente si nni va

Viva via lu divorzio abbattemuci li mani

viva viva lu divorzio, viva la filicità